Koordînatora Bernameyan a ÎMC TVyo ke pê KHKyan qefilîya, Ayşegule Dogan  bi baheneyan xebatanê rojnamegerîye û xebetanê KCDyî bi îdîaya 'endamîya rêxistine' ameyêne hukmerdene. Roniştişê dewaya Gogane Mehkemeya Cezaya Girane ya Amedî de ame kerdene. Dogane tewra roniştişî nêbî la avûkatê ci Mehmet Emîn Aktar û Emele Atatûrk roniştiş de amade bîyî.
Heyetê mehkeme bi îdîaya 'endamîya rêxistine' Dogane rê cezaya zîndanî ya 6 serran daye û bire daye ke qedexeyê tebervejîyayîşî yê Dogane û tedbîrê kontrolê edlîyî dewam bikerê.
